CELEX: 32011R0779
Language: et
Date: 2011-07-12 00:00:00
Title: Nõukogu määrus (EL) nr 779/2011, 12. juuli 2011 , kalapüügivõimaluste jaotamise kohta Euroopa Ühenduse ja Maroko Kuningriigi vahelise kalandusalase partnerluslepingu protokolli, millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus, alusel

5.8.2011   
            
            
               ET
            
            
               Euroopa Liidu Teataja
            
            
               L 202/31
            
         NÕUKOGU MÄÄRUS (EL) nr 779/2011,
   12. juuli 2011,
   kalapüügivõimaluste jaotamise kohta Euroopa Ühenduse ja Maroko Kuningriigi vahelise kalandusalase partnerluslepingu protokolli, millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus, alusel
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu võttis 22. mail 2006 vastu määruse (EÜ) nr 764/2006, mis käsitleb Euroopa Ühenduse ja Maroko Kuningriigi vahelise kalandusalase partnerluslepingu sõlmimist (1) (edaspidi „partnerlusleping”).
            
         
               (2)
            
            
               Protokoll, millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus, (2) (edaspidi „protokoll”) parafeeriti 25. veebruaril 2011. Protokolliga nähakse ette ELi laevade kalapüügivõimalused Maroko suveräänsete õiguste või jurisdiktsiooni all olevates vetes.
            
         
               (3)
            
            
               Nõukogu võttis 12. juulil 2011 vastu otsuse 2011/491/EL, (3) milles käsitletakse protokolli allkirjastamist ja ajutist kohaldamist.
            
         
               (4)
            
            
               Seega tuleks määratleda kalapüügivõimaluste jagunemine liikmesriikide vahel uue protokolli kohaldamisaja jooksul.
            
         
               (5)
            
            
               Nõukogu 29. septembri 2008. aasta määruse (EÜ) nr 1006/2008 (mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele) (4) artikli 10 lõikega 1 on ette nähtud, et juhul kui liidule protokolli alusel jaotatud kalapüügivõimalusi ei ole täielikult kasutatud, teavitab komisjon sellest asjaomaseid liikmesriike. Kui liikmesriik ei vasta nõukogu määratud tähtajaks, käsitatakse seda kinnitusena, et asjaomase liikmesriigi laevad ei kasuta kõnealusel perioodil oma kalapüügivõimalusi täielikult. Kõnealune tähtaeg tuleb kindlaks määrata.
            
         
               (6)
            
            
               Võttes arvesse, et eelmine protokoll lõppes 27. veebruaril 2011 ning et protokolli on ajutiselt kohaldatud alates 28. veebruarist 2011, tuleks käesolevat määrust kohaldada alates 28. veebruarist 2011,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Ühenduse ja Maroko Kuningriigi vahelise kalandusalase partnerluslepingu protokollis, millega määratakse kindlaks Euroopa Ühenduse ja Maroko Kuningriigi vahelises kalandusalases partnerluslepingus sätestatud kalapüügivõimalused ja rahaline toetus (edaspidi „protokoll”), ettenähtud kalapüügivõimalused on jaotatud liikmesriikide vahel järgmiselt:
   
               Kalapüügiliik
            
            
               Laeva tüüp
            
            
               Liikmesriik
            
            
               Litsentsid või kvoodid
            
         
               Väikesemahuline pelaagiline püük põhjaosas
            
            
               Seinerid
            
            
               Hispaania
            
            
               20
            
         
               Väikesemahuline kalapüük põhjaosas
            
            
               Põhjaõngejadaga kalapüügilaevad < 40 GT
            
            
               Hispaania
            
            
               20
            
         
               Portugal
            
            
               7
            
         
               Põhjaõngejadaga kalapüügilaevad > 40 GT < 150 GT
            
            
               Portugal
            
            
               3
            
         
               Väikesemahuline kalapüük lõunaosas
            
            
                
            
            
               Hispaania
            
            
               20
            
         
               Põhjalähedane püük
            
            
               Õngepüügilaevad
            
            
               Hispaania
            
            
               7
            
         
               Portugal
            
            
               4
            
         
               Traalerid
            
            
               Hispaania
            
            
               10
            
         
               Itaalia
            
            
               1
            
         
               Tuunipüük
            
            
               Ritvõngedega tuunipüügilaevad
            
            
               Hispaania
            
            
               23
            
         
               Prantsusmaa
            
            
               4
            
         
               Tööstuslik pelaagiline püük
            
            
                
            
            
               Saksamaa
            
            
               4 850 t
            
         
               Leedu
            
            
               15 520 t
            
         
               Läti
            
            
               8 730 t
            
         
               Madalmaad
            
            
               19 400 t
            
         
               Iirimaa
            
            
               2 500 t
            
         
               Poola
            
            
               2 500 t
            
         
               Ühendkuningriik
            
            
               2 500 t
            
         
               Hispaania
            
            
               400 t
            
         
               Portugal
            
            
               1 333 t
            
         
               Prantsusmaa
            
            
               2 267 t
            
         2.   Nõukogu määrust (EÜ) nr 1006/2008 kohaldatakse, ilma et see piiraks Euroopa Ühenduse ja Maroko Kuningriigi vahelist kalandusalast partnerluslepingut.
   3.   Kui lõikes 1 osutatud liikmesriikide püügilitsentside taotlused ei hõlma kõiki neile protokolliga ette nähtud püügivõimalusi, võtab komisjon määruse (EÜ) nr 1006/2008 artikli 10 kohaselt arvesse mis tahes muu liikmesriigi püügiloataotlust.
   Nimetatud määruse artikli 10 lõikes 1 osutatud tähtaeg on kümme tööpäeva.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 28. veebruarist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuli 2011
      
         
            Nõukogu nimel
         
         
            eesistuja
         
         J. VINCENT-ROSTOWSKI
      
   
   
      (1)  ELT L 141, 29.5.2006, lk 1.
   
      (2)  Vt käesoleva Euroopa Liidu Teataja lk 3.
   
      (3)  Vt käesoleva Euroopa Liidu Teataja lk 1.
   
      (4)  ELT L 286, 29.10.2008, lk 33.